

**Bežigrajska galerija 1**

**SPOROČILO ZA JAVNOST ponedeljek, 28. 11. 2022**

 **Vljudno vabljeni na ogled razstave**

**Od skice do lutke
Milica Grbić Komazec in Nikola Komazec
Mini teater**

 **Skice, lutke, scenski elementi, fotografije**

**1. – 30. december 2022**

**Galerija** **bo v četrtek, 1 decembra 2022 odprta od 14.00 dalje.**

Vsakoletna razstava *Od skice do lutke,* ki jo Bežigrajska galerija 1 in 2 pripravljata vse od leta 1980, tokrat v sodelovanju z gledališčem Mini teater. Predstavljata se avtorja umetnosti lutkarstva **Milica Grbić Komazec** in **Nikola Komazec**. Na ogled bodo skice, lutke, slike, scenski elementi in fotografije, ki sta jih avtorja ustvarila za lutkovno predstavo za otroke Vsi tukaj, vsi skupaj leta 2017 v Mini teatru v Ljubljani in so prikaz procesa nastajanja likovnega dela, od osnutka za lutke do lutkovne predstave.

**Od skice do lutke 1980–2022**
Od skice do lutke je vsakoletna in edina, tradicionalna razstava Bežigrajske galerije 1 in 2 od leta 1980 v Sloveniji, ki je namenjena je predvsem najmlajšim obiskovalcem. Zelo pogosti so ogledi razstav obiskovalk in obiskovalcev razstav, ki so si jih ogledali v svojem otroštvu prav tu, v Bežigrajskih galerijah.
Bistvo razstave je predstavitev likovnega dela kot postopek ustvarjanja, od skice, risbe, kipa kot študije za lutko do lutke kot totalne plastike, kipa. S temi razstavami tudi predstavljamo likovnice in likovnike, ki so po večini svoj ustvarjalni opus posvetili lutkarstvu in likovnemu ustvarjanju za najmlajše. Svoje likovne stvaritev ne predstavljajo v galerijah, muzejih in lutkovnih gledališčih. Nikoli ne tudi kot primerjavo med osnutkom, skico in končnim uresničenjem kot je lutka in scenografska uresničitev lutkovne predstave.
Na teh razstavah se obiskovalci tudi seznanjajo z različnimi risarskimi, slikarskimi in grafičnimi tehnikami. Prav te pomenijo navdih za končno uresničitev lutkovnih predstav pri številnih ustvarjalcih lutk, scenografij in rekvizitov, ki jih dokončno ustvarijo v delavnicah lutkovnih gledališč.
Razstavljene so skice za lutke in scenografije, ki so bile ustvarjena kot samostojna likovna dela.
Miloš Bašin

**Milica Grbić Komazec**
Leta 1999 diplomirala na oddelku za scenski kostum na Fakulteti za uporabno umetnost v Beogradu.
Leta 2004 magistrirala na Fakulteti za uporabno umetnost in dizajn v Beogradu.
Od leta 1996 do danes je oblikovala podobe za več kot 140 dramskih, otroških in lutkovnih predstav.
Svoje kostume je realizirala v več kot 20 gledališčih doma in v tujini.
Deluje kot stalni kostumograf v Mladinskem gledališču v Novem Sadu.
Ustvarila je lutke za dve otroški lutkovni seriji.
Predava lutkarstvo na Fakulteti uporabnih umetnosti v Beogradu, na oddelkih za scenski kostum in scenografijo.
Je dobitnica številnih nagrad za svoje delo na gledaliških festivalih v Srbiji.

**Nikola Komazec**
Konstruktor lutk in scenografij
Ustvaril je več kot 200 scenografij za gledališče, film in TV. Izdeluje lutke in rekvizite za gledališče in televizijo. Sodeloval je s številnimi gledališči v Srbiji in regiji. V otroškem gledališču "Duško Radović" v Beogradu je bil od leta 1999 do 2007 zaposlen kot oblikovalec lutk, slikar in kipar.
Leta 2004 diplomiral na Srednji šoli za likovno in uporabno umetnost v Beogradu. Od leta 2011 vodi likovno delavnico "Mini čebelice" v Beogradu.

**Mini teater** sta leta 1999 osnovala Robert Waltl in Ivica Buljan z namenom, da bi okrepila ustvarjanje v postdramskem teatru in gledališču za mlado občinstvo. Estetsko se Mini teater usmerja k besedilom avtorjev, kot so Bernard-Marie Koltès, Heiner Müller, Robert Walser, Elfriede Jelinek, Jean Genet, Hervé Guibert, Arthur Rimbaud, A. S. Puškin in H. Ch. Andersen, v njem pa imajo prednost raziskovalne režijske estetike z režiserji, kot so I. Buljan, A. Anurov, P. Calvario, S. Nordey, R. Waltl in J. Ivanc, v programu za mlado občinstvo pa posebno pozornost posveča inovativnim umetniško-vzgojnim projektom.
Mini teater letno odigra približno petsto predstav v Ljubljani, Sloveniji, zamejstvu in na številnih mednarodnih festivalih, v desetih letih pa je izpeljal sto osemdeset gostovanj na vseh celinah ter uglednih festivalih. Svojo usmeritev in uspešno partnerstvo potrjuje tudi mednarodno sodelovanje Mini teatra s hrvaškimi institucijami.
Mednarodni festival za otroke, Mini poletje, s katerim se je leta 1999 vse skupaj začelo, postaja eden najodmevnejših in največjih festivalov za otroke v Sloveniji.

**Kustos razstave:** Miloš Bašin

 Katalog: strani, reprodukcibesedilo, fotografija Mar

**Razstava bo v Bežigrajski galeriji 1 na ogled do 30. decembra 2022.**

**Miloš Bašin ● Vodja in kustos Bežigrajske galerije 1 in 2**

**T 01 436 69 57 (BG1) ● 01** **436  40 57, 01 436 40 58 (BG2) ● FAX 01 436 69 58 ● M 070 551 941**

**E** **bezigrajska.galerija1.2@gmail.com**

gled do 6. Januarja 2022.

